Introduktion
Forfattere: Jeppe Bach Nikolajsen
Tidsskrift: dttk (05-07-2017)

## INTRODUKTION

Den danske folkekirke er i gang med at genoverveje kirkens liturgi i disse år, hvorfor tre udvalg er nedsat til at arbejde med dette. Derfor er det glædeligt, at dette nummer rummer en aktuel ressourceartikel om nyere gudstjenesteteorier af postdoc ved Aarhus Universitet Jette Bendixen Rønkilde. Desuden har apologetik været genstand for debat de seneste år og har vist sig at være aktuel særligt i lyset af dialog og offentlig debat med ateister og muslimer. Det er derfor også glædeligt, at  dette  nummer rummer en aktuel artikel om naturlig teologi som apologetisk ressource af professor ved Menighedsfakultetet og leder af Center for Kristen Apologetik  Kurt  Christensen.  Endvidere  præsenterer  den  norske  teolog,  vicerektor og førsteamanuensis ved NLA Mediehøgskolen Gimlekollen i Kristiansand, Lars Dahle også en aktuel artikel om den amerikanske teolog Timothy Kellers teologi, som også har været omdiskuteret i en dansk sammenhæng de seneste år. Endelig bidrager konsulent og formand for Det Mellemkirkelige Råd Mogens S. Mogensen med et indspil i debatten om migrationens betydning for kirken. I en såkaldt perspektivartikel giver han sit bud på, hvad indvandring i Danmark vil betyde for kirkelivet her i landet de kommende år. Afslutningsvist præsenterer denne udgivelse en række boganmeldelser, som giver indblik i nyere teologiske publikationer.

God læselyst!

Jeppe Bach Nikolajsen, ansv. red.